NaiveNeuron/SloPal huggingface dataset:
Dostál, Ondrej, poslanec NR SR (2024-06-20):
Ďakujem pani poslankyni Kramplovej za vecnú reakciu. Ja len teda upresním, že ja som sa neopravil, ja som to mal v úmysle povedať, lebo, lebo tak to je. Nie je to explicitne napísané v zákone o rokovacom poriadku. Dokonca o tom, na rozdiel od iných vecí, ani v ďalších dokumentoch nenájdete explicitnú zmienku, teda že by napríklad ústavnoprávny výbor to vykladal, alebo že by to bolo v podrobnejších pravidlách rokovania. Ja len hovorím, že takýmto spôsobom sa ustanovenie § 96 ods. 3 vykladá, že sa to týka Národnej rady v rámci jedného volebného obdobia a že rozhodnutia Národnej rady napríklad o tom, že neprerokuje návrh zákona v druhom čítaní, alebo teda neschváli ten návrh zákona v treťom čítaní, nezaväzujú Národnú radu, ktorá vzíde z ďalších parlamentných volieb. Proste je to tak, tak sa to vykladá. Môžete sa ešte raz, môžete sa spýtať ľudí z parlamentnej legislatívy alebo ľudí z organizačného odboru, že či je to tak, ako hovorím. Lebo nie všetko je explicitne napísané v zákonoch a pravidlách. Nejakým spôsobom sa tie zákony a pravidlá vykladajú a toto pravidlo sa vykladá tak, že to neplatí naprieč volebnými obdobiami, že ak o niečom takomto rozhodne Národná rada v jednom volebnom období, tak tým nie je Národná rada, ktorá vzíde z ďalších volieb, viazaná. Ďakujem.
Jurinová, Erika, podpredsedníčka NR SR (2014-05-14):
Pán poslanec Novotný.
Hlina, Alojz, poslanec NR SR (2015-04-15):
Vážený pán predseda, treba uznať, že osobu navrhovateľa a spravodajcu ste zvolili vskutku excelentne, ale v dobrom. (Prerušenie vystúpenia predsedajúcim.)
Mikloš, Ivan, podpredseda vlády a minister financií SR (2011-07-01):
Takže ešte raz. Zásadný rozdiel je v tom, že pri gréckej pôžičke, ktorú vyrokoval vtedajší minister financií Počiatek a vtedajší premiér Fico, nebola účasť verejného sektora, kým my sme presadili účasť verejného sektora nielen v permanentnom mechanizme, o ktorom sme rokovali, ale aj pri potenciálnej druhej gréckej pôžičke, o ktorej sa stále rokuje. Ďalšou našou výhradou vtedy bol zlý a nespravodlivý distribučný kľúč. Presadili sme zmenu distribučného kľúča v permanentnom mechanizme, už to nebolo možné urobiť v tom prvom ochrannom vale. Ale to je tiež zásadný rozdiel. Ďalší rozdiel je v tom, že my o prípadnej ďalšej gréckej pôžičke dnes diskutujeme v súvislosti alebo v rámcoch ochranného valu jedna, do ktorého Slovenská republika vstúpila. Do ochranného valu... (Neustály ruch v sále.)
Dobeš, Peter, poslanec NR SR (2023-05-25):
Ďakujem, pán predsedajúci. Vážené pani poslankyne, vážení páni poslanci, vážený pán minister, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 1564). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh spĺňa náležitosti podľa v rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor Národnej rady, výbor Národnej rady pre verejnú správu a regionálny rozvoj a výbor Národnej rady pre obranu a bezpečnosť. Za gestorský výbor navrhujem výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, rozpravu.
Bittó Cigániková, Jana, poslankyňa NR SR (2023-05-03):
Ja som tak pozerala, Mária, že čo ideš vystúpiť, a potom, keď si prehovorila, tak som povedala tuto Ondrovi Dostálovi, že to si robí srandu, že to naozaj? A Ondro mi hovorí, že to vážne. A ty potom, že Konferencia biskupov Slovenska, pán premiér si osvojil. My kde žijeme? My sme tu fakt v stredoveku, akože normálne že rod, a čo, kde je vlastne problém? Keby sa Konferencia biskupov Slovenska radšej starala o kňazov, ktorí zneužívajú deti, a nehlásia to na políciu, a menej o to, že ako sa prekladá z angličtiny do slovenčiny v zákonoch Slovenskej republiky, v zákonoch, ktoré majú platiť pre všetkých. Už si robíte srandu, však toto je náboženský extrémizmus akého rangu? Čo sme sa už zbláznili, aby sme ešte takéto blbosti tu riešili? A že si to Edo Heger akože osvojí, že si to ministri osvoja, vláda? Si robíte zo mňa všetci srandu už? Však toto neni normálny prístup ako príčetných ľudí, rod aby bol problém. Už sa zobuďme, prosím vás, takéto blbosti tu riešiť! Strašne som sa naštvala.
Kollár, Boris, predseda NR SR (2021-10-19):
Ďakujem. Chce sa vyjadriť k rozprave spravodajca? Nie. Ďakujem. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uvedený ako tlač 705, návrh na jeho pridelenie na prerokovanie výborom je v rozhodnutí č. 735. Pán minister, prosím, ujmite sa slova a uveďte vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 705.)
B. Bugár, podpredseda NR SR: (2004-05-13):
Konštatujem, že tento návrh zákona sme postúpili do druhého čítania. Nech sa páči.
V. Veteška, podpredseda NR SR: (2004-05-27):
Prosím pána spravodajcu pána poslanca Devínskeho, aby uviedol svoju spravodajskú správu. Nech sa páči, pán poslanec.
J. Brocka, poslanec: (2009-02-03):
Ale v tom návrhu sú aj choré veci a spomeniem len jeden príklad. V úvodzovkách jednou miliardou slovenských korún, alebo teda v eurách je to menšie číslo, do sociálnych podnikov a takou formou a takým spôsobom, že to bude podnikanie za štátne vami blízkym kamarátom, samozrejme, privilegovaným. No ak ste hovorili, že západné krajiny nemajú Fica, ja si myslím, že oni sú radi, lebo v tomto čase, keď občania musia šetriť, a šetria a musia šetriť, tak som sa dozvedel včera v novinách, že Úrad vlády, Ficov Úrad vlády ide vyhodiť 30 mil. korún na reklamnú kampaň. Zadanie je, že ako má vyzerať inzerát alebo ako má vyzerať logo. Pani kolegyňa Tóthová, ja navrhujem, aby takéto úlohy zadávala Ficova vláda základným a stredným školám. A tie vám to urobia za jeden laptop, ak to bude cena do tomboly.
Paška, Pavol, predseda NR SR (2013-05-16):
Pán poslanec, neviem, či vám neušlo, ale už sme pri inom návrhu. Keby ste boli taký láskavý.
Jurinová, Erika, podpredsedníčka NR SR (2015-07-03):
Pán poslanec Kadúc.
Laššáková, Jana, poslankyňa NR SR (2016-11-25):
Kolegyne, kolegovia, ja len veľmi krátko. Ako som predložila svoj pozmeňujúci návrh, ja sa ospravedlňujem, ale keďže môj pozmeňujúci návrh koliduje s bodom 46 spoločnej správy, tak zároveň navrhujem, aby sme vyňali na osobitné hlasovanie bod 46 zo spoločnej správy, aby ste to zaznamenali. Ďakujem pekne.
Paška, Pavol, predseda NR SR (2014-03-27):
Pán poslanec Brocka.
P. Paška, predseda NR SR: (2009-04-29):
(Hlasovanie.) 129 prítomných, 82 za, 40 proti, 7 sa zdržalo. Konštatujem, že sme schválili návrh zákona o hydrologickej službe a meteorologickej službe vo verejnom záujme. Ešte je jedno hlasovanie, ktoré uvedie pán poslanec Bačík, a bude to v druhom čítaní hlasovanie o návrhu poslanca Národnej rady Slovenskej republiky Jána Kvorku na vydanie zákona, ktorým sa mení a dopĺňa zákon Národnej rady Slovenskej republiky č. 241/1994 Z. z. o meste Martin ako centre národnej kultúry Slovákov . Je to tlač 873.
Szőllős, Ján, poslanec NR SR (2022-10-20):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali ihneď. Pán predsedajúci, otvorte všeobecnú rozpravu.
Blanár, Juraj, podpredseda NR SR (2022-10-06):
Na vaše vystúpenie jedna faktická poznámka – pani poslankyňa Andrejuvová.
Žiga, Peter, podpredseda NR SR (2024-02-01):
Pán poslanec Truban.
Vášáryová, Magdaléna, poslankyňa NR SR (2013-04-30):
Ďakujem veľmi pekne. Budem hovoriť aj v mene tých 33 tisícov ľudí, ktorí sa podpísali pod petíciu za vymenovanie pána Dr. Čentéša za generálneho prokurátora. Vy ste položili, pani poslankyňa, otázku, prečo pán Fico nechce čakať na rozhodnutie teda Ústavného súdu? No nechce, pretože nechce, aby rozhodol Ústavný súd. Veď by predsa počkal, keď už čakal tak dlho. A prečo tak dlho čakal? Veď výsledok aj zahraničné reakcie budú presne tie isté, ako by boli pred rokom, keby to bol urobil pred rokom. Všetci budú písať o Gauliederovi, všetci budú písať o mečiarizme, všetci budú písať, to už vieme všetci dopredu. A vieme aj to, že SMER chce mať všetku moc. Veď nakoniec mnohí sú tam bývalí komunisti a sú na to zvyknutí, že mali všetku moc. Vieme aj to, že by stačilo päť minút, aby pán prezident zobral pero a podpísal. Ale pán prezident je kandidátom SMER-u, SMER-u, a preto bude postupovať tak, ako mu majitelia SMER-u prikážu. A prečo teda potrebuje mať SMER svojho generálneho prokurátora? K tomu existuje teória tehličiek. Stačí jednu tehličku z múru, prácne vybudovaného, vytiahnuť a múr sa začne rozpadať. Pán Dr. Čentéš je tou tehličkou, ktorú tam jednoducho majitelia SMER-u nechcú mať. To je všetko, čo sa dá o tomto povedať.
Pellegrini, Peter, predseda NR SR (2015-11-20):
Ďakujem pekne. Vystúpením pána ministra sa podľa § 35 ods. 6 zákona o rokovacom poriadku otvára rozprava znova. Pýtam sa, či sa niekto hlási do rozpravy. Aj pán poslanec Hlina? Takže končím možnosť prihlásiť sa do rozpravy ústne. Ako prvý vystúpi pán poslanec Hlina, nech sa páči.
Bugár, Béla, podpredseda NR SR (2019-05-14):
Takže, vážené panie poslankyne, páni poslanci, po krátkej a, ako som hovoril, krásnej prestávke budeme pokračovať v prerušenej zlúčenej rozprave , kde ešte vystúpi pani poslankyňa Zemanová a potom pani poslankyňa Remišová. Nech sa páči, máte slovo. (Pokračovanie v rokovaní o Výročnej správe o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie , tlač 1344, o Hodnotení priorít zahraničnej a európskej politiky Slovenskej republiky v roku 2018 a ich zameraní na rok 2019 , tlač 1322, a o Správe o činnosti Výboru Národnej rady Slovenskej republiky pre európske záležitosti za rok 2018 , tlač 1319.)
Verešová, Anna, poslankyňa NR SR (2019-03-27):
Ďakujem pekne. Aj ja patrím medzi poslancov Žilinského samosprávneho kraja, takže o tejto úlohe alebo o tomto prevode akcií viem, mám dostatok informácií, a preto by som naozaj chcela tak požiadať pána ministra, aby rozplynul alebo aby nás presvedčil, aby sme nemali pochybnosti o dobrých úmysloch ministerstva. Cestovný ruch v Žilinskom kraji zaznamenáva stále rastúcu tendenciu, na území kraja sa ubytovalo v minulom roku skoro 900-tisíc návštevníkov a patríme teda medzi kraj, ktorý je veľmi dobre navštevovaný zahraničnými turistami. A práve aj preto, hoci s veľkými obavami a vo veľmi širokej a veľkej diskusii, sme pristúpili aj k tomuto, aby letisko naozaj slúžilo ľuďom, občanom kraja, občanom regiónov, občanom celého Slovenska, ale aj zahraničným návštevníkom, aby naši ľudia mohli v cestovnom ruchu podnikať, aby sa jednoducho región rozvíjal. Preto ma trošku nejak mrzí a trápi alebo mám pochybnosti naozaj o dobrých úmysloch ministerstva, a preto, prosím vás, pán minister, naozaj ako utvrďte nás v tom, že ministerstvo má záujem verejný, v prospech občanov pri tomto prevode. Ďakujem pekne.
Čepček, Martin, poslanec NR SR (2020-04-24):
Ďakujem. Vážený pán predsedajúci, vážené kolegyne, vážení kolegovia, chcem podporiť toto programové vyhlásenie vlády. Vidím problémy hlavne v tom, že dennodenne mi píšu riaditelia školských zariadení, ktorí sa sťažujú na nefunkčný systém, hlavne takzvané originálne kompetencie, ktoré sa od roku 2013, boli presunuté na samosprávy. A tieto samosprávy nefinancujú školské zariadenia tak, ako by ich mali financovať. Je to najslabší článok školstva a nefunguje nám to. Žiaľ, ja sám som bol riaditeľom centra voľného času, kde sme prišli v roku 2013 o 70 % dotácií. To znamená, počujete dobre. Bolo, muselo odísť polovica zamestnancov. A čo som sa včera rozprával s Asociáciou centier voľného času, tak nám klesol počet detí, ktoré sú zapojené do mimoškolskej činnosti, o polovicu od roku 2013 do roku 2019. Týka sa to aj športu. To znamená, menej detí športuje, menej detí sa neformálne vzdeláva. Veľmi pekne chcem poďakovať aj za to, že sa do programového vyhlásenia vlády dostala ochrana rodín proti hazardu, keďže som bol jeden z členov petičného výboru v Nitre a od roku 2016 do roku 2019 sme túto petíciu zbierali. Takže ja som veľmi rád, že toto programové vyhlásenie je v takom stave, ako je. Ďakujem veľmi pekne.
Vitteková, Anna, poslankyňa NR SR (2015-12-02):
Pán predseda, dajte hlasovať o tom, že Národná rada prerokuje návrh zákona v druhom čítaní.
A. Slafkovský, poslanec: (2002-04-04):
Tento návrh zákona je špeciálne smerovaný len na pozorovateľov volebných. O tom, či zákon prejde do druhého čítania a ďalej, rozhodne, samozrejme, snemovňa. O tom, či tam budú ešte nejaké ďalšie pozmeňujúce návrhy, sa tiež rozhodne tu v snemovni. Ale základným princípom je to, aby o tom, či sa budú môcť zúčastniť volební pozorovatelia volieb, nebolo rozhodované na úrovni exekutívy, ale na úrovni ústrednej volebnej komisie. V tom je problém a tam je presun z exekutívy na zástupcov občanov a to, si myslím, je vítané. Bohužiaľ, treba povedať, že napr. Ukrajina alebo Rusko takúto inštitúciu má na rozdiel od Slovenska. A obavy, ktoré vzniesla súčasná štátna administratíva z toho, že to bude administratívne zložité a problematické, sú, si myslím, absolútne neoprávnené, pretože keď to vedeli podobným spôsobom zvládnuť v Rusku, budeme to vedieť určite zvládnuť aj my. A ich voľby sú ďaleko zložitejšie, pretože volia obyčajne do troch alebo štyroch zastupiteľských zborov odrazu a zvládli to a majú vo volebných miestnostiach často tých svojich pozorovateľov aj nezávislí kandidáti a politické strany. A to je tiež jedna inštitúcia, ktorá u nás zatiaľ nefunguje, ako je nezávislý kandidát v parlamentných voľbách. Takže predovšetkým z týchto dôvodov, ktoré sú dobrými dôvodmi na to, aby sme ich v dobrom zákone mali, sú svojím spôsobom takým signálom o dobrej vôli na čestný súboj a vstup do volieb pre kohokoľvek a pre akúkoľvek opozíciu v akomkoľvek čase. Ďakujem.
P. Abrhan, poslanec: (2008-10-22):
Uvedený poslanecký návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku. Predseda Národnej rady posúdil uvedený návrh podľa legislatívnych pravidiel a zaradil ho na rokovanie dnešnej schôdze Národnej rady. Konštatujem, že uvedený  návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách, to  znamená, že návrh zákona obsahuje paragrafové znenie, dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode potreby novej právnej úpravy. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie a doložku finančných, ekonomických, environmentálnych vplyvov a vplyvov na zamestnanosť a podnikateľské prostredie. Vychádzajúc teda z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 2. októbra 2008 č. 796 a podľa § 71 rokovacieho poriadku navrhujem, aby návrh zákona prerokovali ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 30 dní a gestorský výbor do 31 dní. Vážená pani predsedajúca, ďakujem, skončil som, prosím, otvorte rozpravu.
Podmanický, Ján, poslanec NR SR (2021-09-28):
Juraj, ja som bol jeden z tých, ktorí podpísali zvolanie tejto mimoriadnej schôdze, takže myslím si, že nemusíš mať obavu, že či mi ide o to, aby sa hľadalo nejaké riešenie s tou katastrofálnou situáciou, ktorá vzniká v oblasti cien energií. Ale ty sám si niekoľkokrát vyhlásil pre rôzne agentúry, keď sa išla zvolávať táto schôdza, že chceš počuť nejaké riešenia od vlády, že chcete diskutovať s vládou, však parlament je od slova rozprávať. Ja si stále myslím, že minister Sulík vystúpil pomerne vecne, nejaká dávka kritiky, panebože, veď po Matovičovi už musíte byť zvyknutí na všetko, toto bol slabý odvar, toto sa mohlo úplne v pohode zvládnuť. A takisto si nemyslím, a znova to zopakujem, že je správne, že sa mu zabránilo vystúpiť. Ja si myslím, že zbytočne sa z toho téma urobila. Juraj, a takisto nesúhlasím s tým, čo si povedal, že to zrežírovali. A prosím vás, kolegovia, už nehovorte takéto hlúposti, to vzniklo úplne z naivnej situácie a zasa tak nepreceňujte koalíciu, aby takú ťažko sofistikovanú operáciu ako zrežírovanie Sulíkovho nevystúpenia zvládli. Veď vidíte, že nevedia sa stretnúť na to, aby prerokovali nejaký bod programu. Stále nerokujeme. Takže prosím vás, nepreceňujte ich, oni to nedokážu zrežírovať, takúto vec. (Reakcia z pléna a smiech v sále.) Dobre, Dušan. Tak končím. (Smiech poslanca.)
Pellegrini, Peter, predseda NR SR (2015-11-13):
Ďakujem veľmi pekne. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Ako jediný vystúpi pán Boris Susko, nech sa páči.
Grendel, Gábor, podpredseda NR SR (2022-04-29):
Pán poslanec Jozef Valocký.
Grendel, Gábor, podpredseda NR SR (2020-04-22):
Páni ministri, poprosím vás o ticho v sále. (Ruch v sále.) Páni ministri, poprosím vás o ticho v sále, kolegovia, ďakujem. S ďalšou faktickou pán poslanec Šimko.
Klus, Martin, podpredseda NR SR (2019-10-25):
Ďakujem. Registrujem jednu faktickú poznámku. Pani poslankyňa Verešová.
Jurinová, Erika, podpredsedníčka NR SR (2015-05-19):
S reakciou na faktické poznámky pán poslanec Kuffa. Pardon, pán poslanec Kvasnička.
Krištúfková, Petra, poslankyňa NR SR (2018-10-23):
Ďakujem. Žiadam o opravu hlasovania, tlač 1160, chcela som hlasovať za.
Žiga, Peter, podpredseda NR SR (2023-11-23):
7. Prepáčte, pán podpredseda, pán poslanec Jarjabek, prosím vás, keby ste nevyrušovali, ďakujem.
B. Bugár, podpredseda NR SR: (2005-12-14):
zákone z 28. októbra 2005, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov č. 747/2004 Z. z. vrátenom prezidentom Slovenskej republiky na opätovné prerokovanie Národnou radou (tlač1392). Materiál ste dostali ako tlač 1392. Dávam slovo predsedovi ústavnoprávneho výboru poslancovi Jánovi Drgoncovi. Nech sa páči. J. Drgonec, poslanec: Ďakujem pekne. Mám takú otázku. Ten pohárik tu je putovný, alebo zabudnutý? Ale poďme teda k veci. Zákon z 28. októbra 2005, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov, zjednodušene zákon o slobode informácií v znení zákona č. 747/2004 Z. z., vrátený prezidentom Slovenskej republiky na opätovné prerokovanie Národnou radou Slovenskej republiky, ide o tlač 1392, pridelil predseda Národnej rady Slovenskej republiky svojím rozhodnutím č. 1402 zo 16. novembra 2005 na prerokovanie týmto výborom Národnej rady Slovenskej republiky: ústavnoprávnemu výboru a Výboru Národnej rady pre ľudské práva, národnosti a postavenie žien. Zároveň určil k predmetnému zákonu ústavnoprávny výbor ako gestorský výbor. Výbory prerokovali predmetný zákon v lehote určenej rozhodnutím predsedu Národnej rady Slovenskej republiky. Oba výbory, to znamená ústavnoprávny výbor uznesením z 29. novembra č. 923 a výbor pre ľudské práva, národnosti a postavenie žien uznesením č. 382 z 23. novembra odporúčali zákon vrátený prezidentom Slovenskej republiky na opätovné prerokovanie Národnou radou schváliť v znení pripomienky prezidenta Slovenskej republiky uvedenej v 3. časti prezidenta republiky z 15. novembra č. 5220 2005 Ba. Ústavnoprávny výbor Národnej rady Slovenskej republiky zároveň odporučil zaradiť vrátený zákon na začiatok 52. schôdze Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, neoznámili v určenej lehote gestorskému výboru žiadne stanovisko k tomuto zákonu. Z rozhodnutia prezidenta republiky a uznesení výborov vyplýva tento pozmeňujúci návrh: V čl. I sa vypúšťa 17. bod. Doterajší 18. bod až 20. bod sa označuje ako 17. bod až 19. bod. Gestorský výbor k zákonu z 28. októbra 2005 prijal uznesenie, ktorým odporúča schváliť v znení pripomienky uvedenej v tejto správe vrátený zákon. Spoločná správa výborov Národnej rady o prerokovaní zákona z 28. októbra 2005, ktorým sa mení a dopĺňa zákon o slobode informácií vrátený prezidentom Slovenskej republiky na opätovné prerokovanie Národnou radou Slovenskej republiky v druhom a treťom čítaní, bola schválená uznesením Ústavnoprávneho výboru Národnej rady Slovenskej republiky z 5. decembra 2005 č. 946. Pán podpredseda, otvorte, prosím, rozpravu.
Šefčovič, Maroš, podpredseda Európskej komisie pre medziinštitucionálne vzťahy a administratívu (2012-06-19):
Ďakujem veľmi pekne za možnosť vystúpiť. Veľmi pekne ďakujem. Dovidenia. (Potlesk.)
Jurinová, Erika, podpredsedníčka NR SR (2014-11-08):
Pani poslankyňa Nichol... (Reakcia z pléna.) Pani poslankyňa Nicholsonová, nech sa páči, máte slovo.
Naď, Jaroslav, minister obrany SR (2020-09-17):
Ďakujem pekne, pán predsedajúci. Vážené dámy, vážení páni, opäť takisto veľmi podobným úvodným slovom ako v predchádzajúcom bode, veľmi vecne sa snažím urobiť návrh, ktorý predkladám, aby ste sa teda stotožnili s návrhom na vyslanie príslušníkov ozbrojených síl Slovenskej republiky do vojenských výcvikových misií Európskej únie v Malijskej republike a v Stredoafrickej republike. Opäť. Slovenská republika v minulosti pôsobila vo vojenskej výcvikovej misii Európskej únie v Malijskej republike, tzv. EUTM Mali na základe uznesenia Národnej rady z 1. decembra 2015. Čiže ak si spomínate, to bola jednofarebná vláda SMER-u, ak sa nemýlim, v tom čase. Vláda Slovenskej republiky sa v programovom vyhlásení vlády na obdobie rokov 2020 až 2024 zaviazala zabezpečiť účasť ozbrojených síl vo vojenských operáciách a misiách pod vedením všetkých medzinárodných organizácií, ktorých sme členmi. Vojenské výcvikové misie EUTM Mali a EUTM Stredoafrická republika patria k tým najdôležitejším výcvikovým misiám, ktoré Európska únia má. Navyše dlhodobo nás žiadajú naši partneri a spojenci v Európskej únii, aby sme sa aj my zapojili opätovne do, do týchto operácií a misií s tým, že jednoducho zapojenie do výcviku v tých krajinách je v súlade s bezpečnostnými záujmami Slovenskej republiky posilňovať bezpečnosť a stabilitu v širšom susedstve EÚ a tak zabraňovať šíreniu destabilizácie na území krajín EÚ a NATO. Zároveň si dovolím upozorniť na to, čo určite viacerí z vás viete, že v auguste 2020 bol prevrat, vojenský prevrat v Mali a dočasne boli utlmené výcvikové aktivity Európskej únie priamo na mieste, ale veliteľstvo, do ktorého my vysielame vojakov, čiže my vysielame vojakov, opakujem, do veliteľstva, aby získali skúsenosti, aby videli, ako to tam funguje, tak to ostáva plne funkčné. Rovnako tak bezpečnosť členov misie nie je ohrozená a je záujmom Európskej únie, aby sa po stabilizovaní situácie opätovne spustili jednotlivé výcvikové aktivity. Vyslanie príslušníkov ozbrojených síl Slovenskej republiky do Mali a do Stredoafrickej republiky sa očakáva od 1. októbra 2020. Predmetným návrhom materiálu sa navrhuje schváliť teda pôsobenie do 15, do 15 príslušníkov ozbrojených síl do výcvikovej misie EUTM v Malijskej republike a do 4 príslušníkov ozbrojených síl Slovenskej republiky do výcvikovej misie Európskej únie v Stredoafrickej republike. Materiál bol schválený uznesením vlády 553 z roku 2020 na 36. rokovaní vlády Slovenskej republiky. Vážený pán predsedajúci, vážené dámy, vážení páni, dovoľujem si vás požiadať o vyslovenie súhlasu s predmetným návrhom. Ďakujem pekne.
Bugár, Béla, podpredseda NR SR (2018-06-14):
Nech sa páči, prezentujme sa a hlasujme. (Hlasovanie.) Prítomných 137 poslancov, za 37, proti 51 a zdržalo sa 49 poslancov. Návrh nebol schválený. Nech sa páči.
M. Číž, poslanec: (2005-05-26):
Debata tohto typu aj táto správa v konečnom dôsledku mi spôsobuje čosi, čo ma dostáva do istej depresie, a doteraz mám tendenciu utekať od tejto debaty. Na jednej strane som presvedčený, že naozaj problém historickej spravodlivosti, problém ochrany spoločnosti pred istým typom správania sa, možno aj v kantovskom zmysle o tom, že nikdy nie pomsta, ale istý trest za nespravodlivé konanie musí byť súčasťou spoločenského poriadku. A na druhej strane zase aj absolútna nevyhnutnosť ctiť si princípy demokracie a právneho štátu a naozaj chrániť povesť každého človeka, pokiaľ veci nie sú jasné a pokiaľ nie sú stanovené inštitúty. Priznám sa, že správa pána predsedu a jeho vystupovanie k veci a jeho činnosť pre mňa osobne sa zdá, že nerešpektuje minimálne dva z týchto troch princípov. Je to fanatické, často sa to obracia nie do polohy štátneho úradníka, ktorý objektívne posudzuje stav spoločnosti, ktorý má empatiu k zásadným veciam, ktorý počúva, ale ako keby zabúdal na to, že už je 15 rokov od roku 1990, že máme všetci nejaké práva, pretože to je atribút demokracie a v tej demokracii sa objavujú rôzne názory, rôzne pohľady na vinu a na všetko. Tento pohľad nie je v správe pána Langoša, tam o nejakej spravodlivosti, objektivite, o ochote posúdiť všetky atribúty a naozaj ctiť to, čo je napísané v ústave aj vo väzbe na osobnosť, nie je. Čiže na jednej strane činnosť ako takú áno, ale existujúci stav, pre mňa osobne nedôvera, pre vážených kolegov z KDH, ja rozumiem, pre mnohých z vás je táto otázka osobne citlivá, len ak niekde cítim nezmysel tejto činnosti, to je práve vzťah k farárom a k situácii, ktorá tu bola do roku 1989. A tam... (Prerušenie vystúpenia časomierou.)
Danko, Andrej, predseda NR SR (2020-02-21):
Ďakujem.
Mihál, Jozef, poslanec NR SR (2017-12-21):
Ďakujem, ďakujem. Pozrel som si teda na výzvu pána poslanca Tomáša, ako vyzeralo hlasovanie v roku 2014 v novembri o zákone, ktorým sa zaviedla vtedy odpočítateľná položka. Tak prakticky okrem pár neprítomných celý prítomný klub poslancov vtedy za vládnucu stranu SMER hlasoval za. Dnes celý klub poslancov strany SMER, ako sa na vás pozerám, hlasuje proti. Ja osobne som vtedy hlasoval tak, že som sa zdržal hlasovania. Pozrite si, zdržal som sa hlasovania. A keď chcete vedieť prečo, preto, lebo som mal výhrady voči tomu, ako to bolo. Poznáte ma, som perfekcionista a vtedy tam v tej zavedenej odpočítateľnej položky bolo niekoľko technických nedostatkov, ktoré sa mimochodom ďalšími novelami, presne v duchu, aké som vtedy pripomienkoval, museli aj opravovať. Len si to pozrite, keď ste si už nechali takú námahu. Čiže vtedy som nemohol hlasovať za, pretože tam boli jednoducho chyby. No a pokiaľ ide o minimálnu mzdu, hlavne pán predseda výboru Zelník, ja si vyprosujem vaše reči o tom, že som proti zvyšovaniu minimálnej mzdy. To som nepovedal. A práve naopak, ak sledujete moje mediálne výstupy, ja som za to, aby sa minimálna mzda zvyšovala. Ale zásadne zdôrazňujem, že som za to, aby sa zvyšovala čistá minimálna mzda aj vďaka tomu, že štát bude robiť dobrú daňovú a odvodovú politiku. Vy ju však nerobíte. Inak by neplatil vzorec 88 = 29 + 59. A keby ste tú politiku robili naozaj dobrú a mali záujem na zvyšovaní miezd, tak potom sa vás pýtam, prečo nezvyšujete mzdy zamestnancom vo výkone práce vo verejnom záujme podľa zákona 553? Prečo na nich kašlete? A to sú pritom takzvaní vaši zamestnanci, ktorých zamestnáva buď štát, alebo samospráva a podobné inštitúcie... (Prerušenie vystúpenia časomerom.)
Zemanová, Anna, poslankyňa NR SR (2020-04-07):
Vážený pán predseda, navrhujem, aby ten návrh zákona prerokoval výbor pre verejnú správu a regionálny rozvoj a výbor pre pôdohospodárstvo a životné prostredie a ako gestorský výbor bol určený výbor pre pôdohospodárstvo a životné prostredie. A ešte, samozrejme, aj výbor, ústavnoprávny výbor ako jeden z prerokovaných výborov.
P. Frešo, poslanec: (2007-09-04):
Ja som chcel zareagovať, keďže tu máme otázku dôvery, resp. vyslovenie nedôvery pani ministerke Tomanovej. Chcel som zareagovať na jej spôsob, akým pristupuje k rokovaniu parlamentu teraz. Pani kolegyňa Klára Sárközy dala jeden podľa mňa veľmi fundovaný výklad toho, prečo pani ministerka už dávnejšie nie je spôsobilá vykonávať svoju funkciu. Počas celého rozhovoru pani ministerka ostentatívne ignorovala toto jej rozprávanie, počas priamych oslovení sa bavila s kolegyňou a dávala tým najavo, čo si myslí o funkcii tohto parlamentu. Pre mňa samotného, pokiaľ by som bol poslancom koalície, toto je dostatočný signál na to, aby som zvážil, že jej tú dôveru nedám. Preto, lebo to nie je hanba len poslancov opozície, to je hanba aj poslancov koalície, kedy vlastná ministerka nie je v stave správať sa v parlamente na úrovni tak, ako tento parlament vyžaduje a vlastne tým neguje celý princíp demokracie, ktorý máme u nás. A to je ten, že vláda zodpovedá parlamentu. A podľa toho sa má pani ministerka správať. Koreň toho celého vidím v tom, že keď tu bola tá úderka, úderka odborárska na balkóne, ktorá ostentatívne porušovala atmosféru v našom parlamente a tvárili sa, ako keby boli v Zimnom paláci a došli robiť revolúciu, takže pani ministerka namiesto toho, aby si od nich držala odstup, išla im za to asi poďakovať, ruky podávať, objímať sa, bozkávať sa. Sám som to videl a to považujem za začiatok, kde naozaj to rokovanie začalo degenerovať. A potom to pokračuje v tom, keď vystúpi poslanec, priamo kladie otázky pani ministerke, tak ona sa rozpráva dostatočne  nahlas, že ja som mal sám problém počuť, o čom pani Sárközy rozpráva. Takže myslím si, vážení koaliční poslanci, že aj vy by ste mali zvážiť, koho do tej vlády posielate, komu tú dôveru vyslovujete a kto vás tam zastupuje a týmto spôsobom reprezentuje. Ďakujem pekne. (Potlesk.)
Vašečka, Richard, poslanec NR SR (2021-09-21):
Pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1 až 3 vo IV. časti spoločnej správy spoločne a tieto schváliť. Pán predseda, prosím, dajte o tom hlasovať.
M. Číž, podpredseda NR SR: (2009-04-22):
Takže v popoludňajšom čítaní by sme mali pokračovať rokovaním o Správe o plnení úloh zahraničnej politiky Slovenskej republiky v roku 2008 (tlač 977) a ďalší bod programu, ako máte uvedený, je Zameranie zahraničnej politiky Slovenskej republiky na rok 2009 (tlač 978). Vzhľadom na to, že ide o oba body, ktoré súvisia, na návrh spravodajcov by som si dovolil odporučiť, aby pán minister v jednom úvodnom slove uviedol obidva materiály, potom by zaujali stanovisko k jednému aj druhému spravodajcovi s tým, že otvoril by som rozpravu spoločnú k obom bodom programu. Pokiaľ je všeobecný súhlas, veľmi pekne ďakujem. Registrujem ho, takže v tomto zmysle by sme pristúpili k rokovaniu. Teraz poprosím pána ministra zahraničných vecí Slovenskej republiky Miroslava Lajčáka, aby uviedol obidva materiály, teda Správu o plnení zahraničnej politiky Slovenskej republiky v roku 2008 a Zameranie zahraničnej politiky Slovenskej republiky na rok 2009. Pán minister, máte slovo.
Kollár, Boris, predseda NR SR (2020-09-16):
Chcel by som poprosiť všetkých poslancov, aby boli kolegiálni a korektní voči ostatným, aby naozaj nielen seba chránili, ale chránili aj ostatných, aby si nasadili rúška. Ďakujem. Pani poslankyne, páni poslanci, dávam teraz hlasovať o programe schôdze ako celku. Prosím, prezentujme sa a hlasujme. (Hlasovanie.) Prítomných 139 poslancov, za 107, proti žiadny, zdržali sa 30, nehlasovali 2. Konštatujem, že sme program 12. schôdze Národnej rady schválili. Vážené pani poslankyne, páni poslanci, ešte vás chcem informovať, že na základe záverov z dnešného poslaneckého grémia budeme v prvých dvoch bodoch programu, a teda o dvoch návrhoch vlády na skrátené legislatívne konania, hlasovať ihneď po ich prerokovaní. Ak Národná rada rozhodne o skrátených legislatívnych konaniach, bezprostredne pristúpime k prvým čítaniam o vládnych návrhoch zákonov. Dnes budeme ešte hlasovať o sedemnástej, v ďalších rokovacích dňoch budeme o prerokovaných bodoch programu hlasovať vždy o jedenástej a o sedemnástej hodine, pokiaľ Národná rada nerozhodne inak. Je všeobecný súhlas? (Súhlasná reakcia pléna.) Ďakujem. Pani poslankyne, páni poslanci, pristúpime k prvému bodu programu, ktorý je návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov . Návrh vlády je pod tlačou 188. Prosím ministra dopravy a výstavby Slovenskej republiky Andreja Doležala, aby návrh vlády odôvodnil.
Pčolinský, Peter, podpredseda NR SR (2023-05-09):
Ďakujem pekne. Vyhlasujem rozpravu za skončenú. Chce zaujať stanovisko navrhovateľ? Nie. Pán spravodajca, hlasovanie zajtra 11.00 predpokladám. Prerušujem rokovanie o tomto bode programu. A budeme pokračovať prvým čítaním návrhu poslancov Viskupiča a Kremského na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona má parlamentnú tlač 1597, návrh na jeho pridelenie na prerokovanie výborom je v rozhodnutí č. 1663. Nech sa páči, pán poslanec Viskupič, môžte uviesť návrh zákona. (Rokovanie o návrhu poslancov Národnej rady Slovenskej republiky Mariána Viskupiča a Petra Kremského na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1597.)
Hrnčiar, Andrej, podpredseda NR SR (2017-03-23):
Ďakujem. Pani poslankyňa, doplňujúca otázka? Nech sa páči, prihláste sa.
Podmanický, Ján, poslanec NR SR (2015-06-16):
Pán poslanec, vy ste citovali na niektorých, v niektorých častiach vášho vystúpenia argumenty pána prezidenta. Neviem, či ste pozorne čítali jeho odôvodnenia, ale keby ste ho čítali pozorne, tak zistíte, že okrem niektorých faktických chýb, ktoré tam sú, napríklad chybné citovanie článku ústavy a potom iné označenie, sú tam aj niektoré, alebo chýbajú tam niektoré argumenty, ktoré mal použiť vo svojom odôvodnení, ako som už niekoľkokrát spomínal, s judikatúrou Ústavného súdu, pretože napríklad podľa rozhodnutia a podľa nálezu pléna Ústavného súdu z roku 2002 zákonná úprava, ktorá zvýhodňuje určitú skupinu osôb, nemôže byť len z tohto dôvodu označená za takú, ktorá porušuje princíp rovnosti. Zákonodarca však musí zvážiť, či je dôvod na takéto zvýhodnenie, čo je jeho cieľom a medzi takýmto cieľom a v zákone zakotveným zvýhodnením musí byť vzťah primeranosti, čo v tomto prípade existuje a bolo to niekoľkokrát odôvodnené, teraz nie je na to priestor. Ale pán poslanec, ja vždy, keď vidím vás, keď vystupujete k II. pilieru, ja vo vás vidím človeka, ktorý založil II. pilier na Slovensku a vy robíte všetko pre to, aby náhodou nejaký hnev ľudí, ktorý by plynul z toho, že ten II. pilier nevynáša také dôchodky, aké ste im sľubovali, aby sa neobrátil na vás a aby si ľudia tento hnev nepersonifikovali s vami. Takže vy kŕčovito za každú cenu obhajujete aj niektoré neobhájiteľné veci, pán poslanec. Čiže vy tu vystupujete ako človek, ktorý do určitej miery aj spôsobil tie problémy, ktoré teraz riešime. Ale ja vám poviem jeden príklad. Vy chcete, aby sa ľuďom, ktorí prerobili v II. pilieri, aby sa týmto ľuďom na ich straty poskladali všetci ostatní. Oslovte svojich kamarátov z DDS-iek, nech sa im na tieto straty poskladajú oni a nech im DSS-ky doplatia minimálny dôchodok.
Galko, Ľubomír, poslanec NR SR (2015-04-15):
Ďakujem pekne. No ja si myslím, že to bolo dobré vystúpenie poslanca Matoviča, pretože na hrubé vrece hrubá záplata. Aj tá vtipná videonahrávka, si myslím, že bola v poriadku. Koniec koncov doobeda tu pán minister Čislák tiež púšťal nahrávku pána Uhliarika. A chcel by som oceniť aj to, že nielen poslanci v Národnej rade, ale verím tomu, že aj celé Slovensko malo možnosť pozrieť si nádhernú vilu človeka, osobného priateľa Roberta Fica a mecenáša strany SMER, ktorý je vlastníkom firmy, ktorá množstvo ľudí, drobných chudobných živnostníkov ošklbala a okradla o ich peniaze. Ja si myslím, že to je veľmi dobre. Chcel by som zareagovať ešte na jednu záležitosť, ktorá sa týkala vystúpenia Igora Matoviča a to bol ten krik, ktorý zaznel zo strany niektorých kolegov SMER-u, a myslím, že aj pani poslankyňa Gabániová, ktorá živí a ktorá zamestnáva rodinu osobného priateľa Roberta Fica a mecenáša SMER-u, ktorého firma okradla množstvo drobných živnostníkov na Slovensku, tu tiež nejakým spôsobom vykrikovala. Ja by som vám odporúčal, aby ste to nerobili, kolegovia zo SMER-u. Nám tu chodia zo strany ľudí, ktorí sledujú toto rokovanie, pretože toto rokovanie sleduje veľmi veľa ľudí a nám tu chodia odkazy, že ak sa im neprestanete vysmievať do očí a ak im neprestanete pľuť to tváre, tak vás povešajú na kandelábre. Toto nie sú moje slová, to sú slová ľudí, ktorí nám posielajú takéto odkazy cez sociálnu sieť. Ja by som na vašom mieste skutočne šúchal nohami, ticho by som počúval, alebo by som sa s hanbou niekde stratil. Ďakujem pekne.
Remišová, Veronika, poslankyňa NR SR (2018-10-24):
... presne opačná ako... (Prerušenie vystúpenia predsedajúcim.)
Kaliňák, Robert, poslanec NR SR (2010-12-10):
... obhajujete nedodržiavanie zákona? Veď to je absolútna komédia! Ja to dopĺňam. Neuvedomujete si vôbec, čo to znamená v praxi, keď nie je generálny prokurátor, ktorý je garanciou zákonnosti? (Reakcia z pléna.) Reagujem na to a dopĺňam, čo povedal pán podpredseda parlamentu Fico. To znamená, že všetci tí, ktorí porušujú zákony a majú byť stíhaní Generálnou prokuratúrou, budú môcť spochybňovať systém, akým je. Pretože niekto v štáte si nedodržal svoju povinnosť o tom, že má byť zvolený prokurátor (potlesk) predtým, než mu vyprší jeho mandát. A každý mafián – teraz obhajujete mafiánov – každý mafián, každý ten, ktorý poruší zákon, bude mať možnosť povedať, veď to je nelegitímne. Ako sa tu mení teraz prokurátor? Bude náhodou vyhlásená voľba Ústavným súdom za neústavnú a všetky úkony, ktoré urobia tí, ktorí neústavne pokračovali v tom, budú zmarené. Aspoň raz pokúste sa prezentovať múdrosť v tomto parlamente. Ja chápem, že ste mnohí z vás noví a ste tu prvýkrát, to je super, ale nenechajte sa viesť emóciami a skúste si uvedomiť, že existuje niečo, čo sa volá zákon a že ho máme dodržiavať tým, že zvolíme... (Potlesk.)
Zmajkovičová, Renáta, podpredsedníčka NR SR (2013-09-25):
S faktickými poznámkami štyria poslanci. Uzatváram možnosť prihlásiť sa faktickou poznámkou. Pán poslanec Číž.
Lazár, Ladislav, poslanec NR SR (2011-09-14):
Ďakujem pekne, pán predsedajúci. V prvom rade som rád, že sme sa vrátili k téme po vystúpení pána Galka. Ja si myslím, že o tom sa máme rozprávať, o čom sme teraz práve aj začali znova rozprávať, lebo to bol aj jeden z dôvodov, ktorý sme vyčítali predsedníčke vlády, a to bola kauza daňového úradu. Je, samozrejme, smutné, že pani predsedníčka počas celého vystúpenia, podotýkam, primátora mesta Košice, ktorý zastupuje obyvateľov mesta Košice, sa zabávala s kolegom poslancom a nevenovala tomu pozornosť. Ja to chápem, na to sa nedá pozerať. A to, keď sa pozriete, to sa nedá zdôvodniť. V Košiciach, Košice je prvé mesto, ktoré získalo erbovú listinu v roku 1369, je to druhé najväčšie mesto. Máme tam električky, autobusy a trolejbusy. K tomuto miestu chodí jediná jedna električka, električka číslo 9. To len na margo toho, že je to širšie centrum. Nechápem, ako takáto ponuka mohla vyhrať, ak nesplnila úplne základnú podmienku, a to je, že sa to nachádza v širšom centre mesta. Ale predpokladám, že už toto sa asi nezmení, a ak by sme si tento moment pripomenuli aj do budúcna a tento dar, ktorý nám dala pani premiérka, resp. ktorý požehnala v konečnom dôsledku, s ktorou sme skutočne veľmi smutní v Košiciach, tak na najbližšom Mestskom zastupiteľstve sme sa nechali inšpirovať posledným seriálom Pothera 1 z nedávnych seriálov, ktorý sa volal Alžbetin dvor, a budeme iniciovať, aby sa táto lokalita v meste nevolala Rozvojová ulica, ale Ivetin dvor. Myslím si, že takto si to Košičania zapamätajú navždy, kto im takéto niečo doniesol. Ďakujeme pekne. (Potlesk.)
Galko, Ľubomír, poslanec NR SR (2024-02-13):
Ďakujem pekne. Som rád, pán kolega Hlina, že ste vysvetlili k tomuto zákonu to, že z takpovediac malej opravy po Kollárovi sa vykľulo no otvorenie a revízia ďalších troch zákonov. Prijímať zákony takýmto nielen drzým, ale aj diletantským spôsobom, to vypovedá veľa o kvalite tejto vládnej koalície, ale v tejto súvislosti by som rád upriamil pozornosť na to, akých nesvojprávnych doslova pajácov tu z predstaviteľov koalície robia ich pohlavári, a to už nielen z poslancov, čo ani nevedia častokrát, čo schvaľujú, ale už aj z ministrov. Ako si máme vysvetliť to, že predsedajúci parlamentu Peter Pellegrini oznámi, že minister chce otvoriť rozpravu, ten ju otvorí, potom odstúpi, ide si sadnúť, ide preč od mikrofónu a predsedajúci ho vráti naspäť a povie, že on vlastne chce vystúpiť v rozprave. A ten sa poslušne vráti, hej, postaví sa k mikrofónu, medzitým sa prihlásia do rozpravy dvaja poslanci a následne predsedajúci pán Pellegrini za ministra povie, že však on vlastne prepúšťa poradie tým dvom poslancom a posadí ho ako takého malého žiačika. Vy robíte z tých vašich nominantov, nielen poslancov, ale už aj z ministrov doslova nesvojprávnych jedincov, čítačov toho, čo im niekto strčí do ruky. Inak, inak sa to celé nedá ani vysvetliť.
A. Belousovová, podpredsedníčka NR SR: (2007-03-22):
Ďalej dávam slovo spoločnému spravodajcovi predsedovi výboru pre financie, rozpočet a menu pánovi poslancovi Jozefovi Burianovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec Burian, máte slovo.
Blanár, Juraj, podpredseda NR SR (2021-09-16):
Ďakujem, pán minister. Udeľujem teraz slovo pánovi poslancovi Petrovi Vonsovi, ktorého určil navrhovaný gestorský výbor pre hospodárske záležitosti za spravodajcu, aby predniesol správu, nech sa páči.
Gašpar, Tibor, poslanec NR SR (2024-02-08):
Budeme hlasovať o bode 361 druhého pozmeňujúceho návrhu poslanca Galka.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 102, za 20, proti 36, zdržalo sa 39, nehlasovali 7. Konštatujem, že sme tento návrh neschválili. Nasleduje hlasovanie v prvom čítaní o návrhu poslancov Kotlebu, Uhríka, Kotlebu, Schlosára, Mazureka, Drobného, Kecskésa na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy (tlač 887). Prosím spravodajcu z výboru pre pôdohospodárstvo a životné prostredie, poslanca Jána Moru, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Milana Mazureka, Stanislava Drobného a Jána Kecskésa na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 171/1993 Z. z. o Policajnom zbore v znení neskorších predpisov , tlač 887.)
Laššáková, Jana, podpredsedníčka NR SR (2015-03-11):
Pán poslanec Blanár.
Sulík, Richard, predseda NR SR (2010-11-03):
Ďakujem pekne. Pán kolega Jarjabek, začal by som vašou otázkou, že či teda ja žijem z poslaneckého platu. Nie, našťastie nežijem. Ale to nie je, toto nie je téma dnešnej diskusie. My sa tu nebavíme o tom, či vôbec znížiť. Lebo všetci rečníci, ktorí tu dnes boli, aj rečníci z vašej strany, povedali, áno, sme pripravení byť solidárni. Čiže my musíme o tom diskutovať, kto tu z platu žije, kto tu nežije. Všeobecná zhoda, pokiaľ to nie je len nejaké, že vravíte to, ale nemienite to vážne, tak všeobecná zhoda na tom, že tie platy znížime, tá predsa je. Alebo že nejak poslanci budú, skrátka, solidárni. No ja by som rád zopakoval. Prosím vás, dovoľte mi zopakovať tie dve také zásadné veci. Že ja nemám žiaden problém, aby sa to znížilo o pevné percento, ale už to zmrazenie nás dostalo do, skrátka, jednej veľkej pasce, z ktorej sa všetci, ako tu sme, nevieme dostať von. Tono Marcinčin predtým nám povedal, že už v roku 2009 to bolo 3 400 euro, o ktoré ten poslanec prišiel preto, lebo boli zmrazené platy. Rok na to, v tomto roku 2010, to je 4 600 eur. Keď ponecháme to zmrazenie platov tak, ako to navrhuje strana SMER, tak budúci rok to bude už 5 400. Bude to z roka na rok rásť. A jedného dňa, keď si poslanci povedia, že stačilo, lebo zistia, že za volebné obdobie im to spraví 20 000 eur, a potom tie platy odmrazia, tak potom vás tuná defenestrujú všetkých. Preto, lebo jednoducho ten skok bude obrovský. Tak ponúkam elegantné riešenie. Toto nie je, že vľavo, vpravo, alebo SaS a SNS a SMER, toto je elegantné riešenie. Odmrazíme platy a následne ich o niečo znížime. Keď ich máme odmraziť a znížiť o pevné percento, dobre. Ako navrhoval top ekonóm KDH Tono Marcinčin, znížme to o pevné percento. Pýtam sa, čo spravíme o rok? Zas tu máme na krku nejaké pevné percento a zase sa budeme štípať, ako z toho vykĺznuť a ako to zrušiť a zase nás tu budú cvičiť novinári ako každý rok. A keď sa niekomu nepáči teda, že je to dehonestujúce, že pravidelne novinári do toho zasahujú, ako vravel pán Jarjabek, tak vytvorme pravidlá, do ktorých jednoducho zasahovať už nebudú mať ako. Preto vravím, odmrazme platy a znížme ich o percento, ktoré nebude pevné, ktoré bude dynamické. A z tohto pohľadu to naviazanie na ten štátny rozpočet, si myslím, že je najbližšie riešenie. Keď, ako vraveli, aha, kolegovia z KDH tu nie sú, ale ako vraveli páni z KDH, že podporia to len, keď to bude znížené len o pevné percento. Nech sa páči. Nech to je o pevné percento. Ale zase sme v nejakej, chytení v nejakej pasci. Ja vám veľmi pekne ďakujem za pozornosť. (Potlesk).
Šeliga, Juraj, podpredseda NR SR (2021-01-29):
Pán poslanec! (Ruch v pléne.) Dobre. Pán poslanec Pollák, nech sa páči.